18. ΒΑΣΙΛΙΚΟΝ ΔΙΑΤΑΓΜΑ της 7 Ιουλ./26 Σεπτ. 1952 Περί εφαρμογής της διατάξεως της παρ. 5 του άρθρ. 25 του Νόμ. 2119/52. Έχοντες υπ’ όψιν την παρ. 5 του άρθρ. 25 του υπ’ αριθ. 2119/9.5.52 Νόμου «περί των δια λεωφορείων αυτοκινήτων συγκοινωνιών και την υπ’ αριθ. 464/1952 γνωμοδότησιν του Συμβουλίου της Επικρατείας, προτάσει του Ημετέρου επί των Συγκοινωνιών Υπουργού απεφασίσαμεν και διατάσσομεν: Άρθρον μόνον.-1.Εξαιρούνται της εφαρμογής των διατάξεων του Α.Ν. 1936/51 αι κάτωθι αστικαί λεωφορειακαί περιοχαί, εις ας δεν δικαιολογείται η προσθήκη νέων λεωφορείων αυτοκινήτων λόγω των δυσμενών συνθηκών εκμεταλλεύσεως αυτών: α)Θεσσαλονίκης β)Λαρίσης γ)Ηρακλείου Κρήτης δ)Χανίων Κρήτης 2.Οι εκ των κατοίκων των ανωτέρω αστικών λεωφορειακών περιοχών, ανάπηροι πολέμου, αποκαθίστανται κατά τας διατάξεις του Α.Ν. 1936/51 εις λεωφορειακάς γραμμάς ή Κοινά Ταμεία Εισπράξεων ετέρων περιφερειών, ένθα αι συνθήκαι εκμεταλλεύσεως επιτρέπουσι τούτο. Αι γραμμαί ή τα Κοινά ταύτα Ταμεία καθορισθήσονται δι’ αποφάσεων του Υπουργού Συγκοινωνιών. Η ισχύς του παρόντος Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί των Συγκοινωνιών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 